પોતાના શરૂઆતી જીવન વિષે ચેતનભાઈએ જણાવ્યું કે શરૂઆતના બાર વર્ષ પોતાના વતન એવા કચ્છના નખત્રાણામાં વિતાવ્યા. ત્યાર બાદ વડોદરા શિફ્ટ થયા અને બાકીનું સ્કૂલિંગ ત્યાં જ કર્યું. ગ્રેજ્યુએશન પૂરું કરીને વડોદરાની મ્યુઝીક કોલેજમાં ડીપ્લોમા ઇન પરફોર્મિંગ આર્ટ્સના ડ્રામા ડીપાર્ટમેન્ટમાં એડમીશન લીધું. એ કોર્સ પૂર્ણ થયે તેઓ (જેમ દરેક અભિનેતા બનવા માંગનારે જવું પડે છે તેમ) મુંબઈ ગયા અને ત્યાં કોમર્શિયલ અને નોન કોમર્શિયલ નાટકોમાં કામ કરવાનું શરુ કર્યું. વધુમાં તેમણે પોતાના હાલમાં ચાલી રહેલા પ્રખ્યાત ગુજરાતી કલાકાર પરેશભાઈ રાવલ સાથેના નાટક ‘ડીયર ફાધર’ વિષે પણ જણાવ્યું કે જેમાં તેઓ પરેશ રાવલના પુત્ર તરીકેનું પાત્ર ભજવી રહ્યા છે.